**โครงงานวิจัยระดับปริญญาตรี ปีการศึกษา ๒๕๖๒**

**สาขาวิชาวิศวกรรมซอฟต์แวร์ คณะเทคโนโลยีอุตสาหกรรม**

**หัวข้อเรื่อง** : การพัฒนาระบบสนับสนุนการเรียนการสอน มอบหมายงาน ติดตามผลและประเมินผล

(Development of teaching and learning support systems for assignments,

track results and evaluation of work)

**จำนวนผู้วิจัย** ๑ คน

**ความนำ**

มหาวิทยาลัยราชภัฏลำปาง เป็นสถาบันการศึกษาระดับอุดมศึกษา ซึ่งเปิดการเรียนการสอนระดับบัณฑิต มหาบัณฑิต และดุษฎีบัณฑิต มีสาขาวิชาที่หลากหลาย ที่เปิดให้เข้ารับการศึกษา ปัจจุบัน มหาวิทยาลัยราชภัฏลำปาง มีหลักสูตรที่ดำเนินกิจกรรมการเรียนการสอนมากมาย แต่ละหลักสูตรมีวิธีการกำหนดแนวทางการประเมินผลการเรียนที่แตกต่าง จากการศึกษาพบว่าหลักสูตรส่วนใหญ่มักให้ผู้เรียนต้องเข้าห้องเรียนเพื่อเข้ารับการสอน ถ่ายทอดความรู้แก่ผู้สอนแก่ผู้เรียน มอบหมายงาน เเละเปิดรับการส่งงานที่ได้รับมอบหมาย รวมทั้งแจ้งผลการดำเนินกิจกรรมการเรียนการสอนทุกอย่างภายในห้องเรียนแล้ว แต่มักพบปัญหาในการดำเนินงานด้านนี้ จำแนกเป็น ๒ ประเด็น คือ

ประเด็นที่ ๑ พบว่าผู้สอนยังคงต้องแจ้งการติดตามผลการเรียนหรือผลคะแนนในการส่งงานและการสอบภายหลังเสมอ หรือบางครั้งผู้เรียนก็มักวนเวียนหาช่วงเวลาเข้ามาสอบถามกับตัวผู้สอนเพื่อขอรับทราบผลย้อนหลัง ทั้งที่ผู้สอนอาจแจ้งผลต่าง ๆ แก่ผู้เรียนภายในห้องเรียนแล้วก็ตาม ซึ่งปัญหาเกิดจากการแจ้งผลไม่ทั่วถึงแก่นักศึกษาทุกคน หรือ อาจจะนักศึกษาเก็บรายละเอียดของผลลัพธ์ไม่ครบถ้วน ไม่ชัดเจน เป็นต้น

ประเด็นที่ ๒ คือ ในบางรายวิชา ผู้สอนดำเนินการสอน มอบหมาย และรับผลงานผ่านเทคโนโลยีและซอฟต์แวร์สนับสนุนที่ทันสมัยที่มีอยู่ในปัจจุบันก็ได้ แต่ก็ยังไม่สามารถที่จะอำนวยความสะดวก และครอบคลุม และความต้องการที่แตกต่างของผู้ใช้ได้

ดังนั้น เพิ่มประสิทธิภาพของกิจกรรมการเรียนการสอนได้อย่างครอบคลุมในทุกกิจกรรมของการเรียนการสอน และเพื่อแสดงถึงความโปร่งใสของผลประเมินในทุกกิจกรรมการเรียนการสอน ผู้จัดทำโครงการเล็งเห็นประโยชน์ที่สถาบันอุดมศึกษา มหาวิทยาลัยราชภัฏลำปางจะได้รับจากโครงการนี้ จึงเห็นควรที่จะพัฒนาระบบนี้ขึ้นมา ดังนั้นผู้จัดทำโครงการต้องการพัฒนาระบบสนับสนุนการเรียนการสอน มอบหมายงาน ติดตามผลและประเมินผล เพื่อแก้ปัญหาและอำนวยความสะดวกในกิจกรรมการเรียนการสอนดังกล่าว โดยระบบจะช่วยแก้ปัญหาอำนวยความสะดวกและสนับสนุนในการดำเนินกิจกรรมการเรียนการสอน รวมทั้งการติดตามและประเมินผลการเรียนผ่านระบบภายในระบบเดียว

**วัตถุประสงค์**

1. เพื่อพัฒนาระบบการบริหารจัดการด้านมอบหมายงานแก่ผู้สอน และสามารถติดตามงานของผู้เรียนได้อย่างเป็นระบบ
2. เพื่อพัฒนาระบบการบริการจัดส่งงานแก่นักศึกษาให้เกิดความสะดวก รวดเร็ว และสามารถดำเนินงานได้ทุกที่ทุกเวลา
3. เพื่อให้เกิดแนวปฏิบัติที่ชัดเจนในเรื่องการมอบหมายงาน และการจัดส่งงาน ของผู้สอนและผู้เรียน และเกิดความโปร่งใสในด้านการประเมินผล
4. เพื่อพัฒนานวัตกรรมที่ใช้ศาสตร์ด้านวิศวกรรมซอฟต์แวร์อย่างเป็นระบบ

**ขอบเขตโครงการ**

1. ระบบสามารถ Login เพื่อตรวจสอบสิทธิ์การใช้งานของผู้ใช้แต่ละกลุ่ม
2. ส่วนงานผู้ดูแลระบบ
   1. ระบบสามารถการจัดการสิทธิ์การใช้งานของผู้ใช้
   2. ระบบสามารถการจัดการข้อมูลเบื้องต้น
      1. ข้อมูลนักศึกษา
      2. ข้อมูลอาจารย์
      3. ข้อมูลการลงทะเบียนเรียน
3. ส่วนงานผู้สอน (อาจารย์)
   1. ระบบสามารถจัดการแบ่งกลุ่มงานในแต่ละรายวิชาและผู้สอนได้
   2. ระบบสามารถจัดการแผนการมอบหมาย และการจัดเก็บผลการประเมินในแต่ละรายวิชาและกลุ่มเรียนได้
   3. ระบบสามารถจัดการงานมอบหมายงานในแต่ละรายวิชาและผู้สอน ให้แก่ผู้เรียนโดยสามารถมอบหมายได้ทั้งบุคคล และกลุ่มงานได้
   4. ระบบสามารถจัดการงานส่งงานที่ได้รับมอบหมายของผู้เรียนแต่ละคนได้
   5. ระบบสามารถจัดการคะแนนของงานที่ได้มอบหมาย พร้อมทั้งระบุข้อแนะนำ/ข้อเสนอแนะในงานที่ได้รับได้
   6. ระบบสามารถแจ้งเตือนผู้สอนเพื่อรับทราบการส่งงานของนักศึกษาได้
   7. ระบบสามารถแสดงผลติดตามที่ผู้สอนมอบหมายในแต่ละรายวิชาได้
   8. ระบบสามารถแสดงผลประเมินการเรียนในแต่ละรายวิชา เพื่อให้เป็นเกณฑ์ในการวัดผลการเรียนได้
4. ส่วนงานผู้เรียน (นักศึกษา)
   1. ระบบสามารถจัดการงานส่งงานที่ได้รับมอบหมายของผู้เรียนแต่ละคนได้
   2. ระบบสามารถแจ้งเตือนผู้เรียนเพื่อรับทราบการมอบหมายของผู้สอน
   3. ระบบรายงานผลคะแนนงานที่ได้รับมอบหมายและข้อแนะนำ/ข้อเสนอแนะ
   4. ระบบสามารถแสดงผลประเมินการเรียนในแต่ละรายวิชาได้

……………………..……….………………… ……………………..……….…………………

ผู้เสนอและจัดทำโครงการ ประธานสาขาผู้เห็นชอบโครงการ

( นายนุภาวัฒน์ ชัยรัตน์ ) (ผู้ช่วยศาสตราจารย์ไพจิตร สุขสมบูรณ์)

จากการเสนอโครงการ (ระดับปริญญาตรี ปีการศึกษา๒๕๖๒) ฉบับนี้ ข้าพเจ้าขอยืนยันว่าได้รับดำเนินการจัดทำโครงงานเพื่อให้เป็นไปตามวัตถุประสงค์ และขอบเขตโครงการที่ได้ระบุไว้ข้างต้น ทุกประการ

……………………..……….…………………ผู้เสนอและจัดทำโครงการ

( นายนุภาวัฒน์ ชัยรัตน์ )

……………………..……….…………………อาจารย์ที่ปรึกษาโครงการ

( ผู้ช่วยศาสตราจารย์ไพจิตร สุขสมบูรณ์)

……………………..……….…………………ประธานสาขาผู้เห็นชอบโครงการ

( ผู้ช่วยศาสตราจารย์ไพจิตร สุขสมบูรณ์)